تورکیه، قیریمین یاسادیشی الحاقینین ۵.‌جی ایلینده اوکراینانین اگمنلیگینه و تورپاق بوتؤولویونه وئردیگی دستیی یئنه‌له‌دی.
خاریجی ایشلر باخانلیغیندان وئریله‌ن یازی‌لی آچیقلامادا، اوکراینایا باغلی قیریم اؤزارک جمهوریتینین ۵ ایل اؤنجه بو گون تشکیل ائدیله‌ن یاسادیشی بیر رفراندوما دایاناراق، روسیا فدرسیونو طرفین‌دن اولوسلارآراسی حقوقا ضد شکیل‌ده الحاق ائدیلدیگی خاطیرلادیلدی.
"بو وسیله ایله، بو حرکت نتیجه‌سین‌ده میدانا گلن فعلی وضعیتی تانیمادیغیمیزی یئنه‌له‌ییر و اوکراینانین اگمنلیگینه و تورپاق بوتؤولویونه وئردیگیمیز دستگی تایید ائدیریک" ایفاده‌سی یئر آلان آچیقلامادا، قیریمین یئرلی خالقی قیریم تاتار تورکلرینین وضعیتینین تورکیه اوچون اؤنجه‌لیک‌لی یئرینی قوروماغا داوام ائده‌جگی وورغولاندی.
آچیقلامادا، "تورکیه، قیریم تاتارلارینی تاریخی وطنلری قیریم‌دا، اؤز کیملیکلرینی محافظه ائد‌رک، گووه‌ن و دینج‌لیک ایچین‌ده یاشامالارینی تامین ائتمک اوچون دستکله‌مه‌یه داوام ائده‌جک" دگرلندیرمه‌سینه یئر وئریلدی.
